سوروهنجاي تيڠڬي ڤرتوبوهن بڠسا٢ برساتو مڠنا؞ي ڤلارين (UNHCR) بركات، نيڬيريا، صوماليا، سودن سلاتن دان يمن اداله انتارا نڬارا يڠ بردڤن ايسو بركنا؞ن.
UNHCR منددهكن، سراماي كيرا٢ 20 جوتا ڤندودوق كيني تيڠڬل دكاوسن حاصيل تواين يڠ تيدق منجادي دان قدر ملنوتريسي تيڠڬي، تراوتاماڽ دالم كالڠن كانق٢.
جوروچاكڤ UNHCR، ادريان ايدوادس بركات، دسودن سلاتن سهاج، سباپق ساتو جوتا ڤندودوق براد دأمبڠ كبولورن.
” كامي كيني برهادڤن ايسو كما؞نسيا؞ن يڠ بسر برايكوتن تيمبولڽ كبيمبڠن كماتين سچارا بسر-بسرن ايكورن مسئله كبولورن دالم كالڠن ڤندودوق دأفريكا.
برچاكڤ كڤد الجزيرا دري ڬينيۏا، ايدوادس منڬسكن بنتوان ڤرلو دسالوركن دڠن سڬرا جک تيدق ماهو كهيلڠن پاوا برلاكو.
تمبه ايدوادس، ’مالاڤتاک‘ اين موڠكين اكن منجادي تربوروق دالم سجاره ما؞نسي بربنديڠ تراڬيدي مپايت هاتي ڤد 2011 اڤابيلا 260,000 ڤندودوق افريكا ماتي عاقبة كبولورن.
” كجادين سام ڤرلو دأيلقكن دڠن اڤ سهاج چارا سكالي ڤون. بوات ماس اين، UNHCR تله منجالنكن بنتوان كما؞نسيا؞ن يڠ هاڽ دبيايا؞ن سباپق تيڬ هيڠڬ 11 ڤراتوس سهاج،“ اوجر ايدوادس.
سلا؞ين ايت، منوروت ايدوادس، كونفليک ڤڤرڠن دان كهيلڠن تمڤت تيڠڬل يڠ سماكين منجادي-جادي تله مپببكن ڤندودوق تمڤتن ككورڠن ماكنن دببراڤ نڬارا.
سهيڠڬ كيني، ڤرتوبوهن بڠسا٢ برساتو (PBB) تله مموهون دانا بنتوان سباپق AS$4.4 بيليون (RM19.5 بيليون) اونتوق كأمڤت-امڤت نڬارا تربابيت منجلڠ اخير بولن اين.
والاو باڬايماناڤون، منوروت ڤڬاواي ڤجابت ڤپلارسن حال احوال كما؞نسيا؞ى PBB (OCHA)، جن س لارک، بوات ماس اين، ڤيهقڽ هاڽ منريما دانا برجومله AS$984 جوتا (RM4.3 جوتا) اتاو 21 ڤراتوس سهاج.
bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab